Arutelu:Novorossiisk - Vikipeedia, vaba entsüklopeedia

# Arutelu:Novorossiisk

### Allikas: Vikipeedia

Kas adõgee keel on Novorossiiski linnas või selle ümbruses kohalik keel või ametliku keele staatuses? - Urmas 9. september 2006, kell 08:11 (UTC)

  Ei ole, kuid linn on adõgeede (tšerkesside) ajaloolisel territooriumil. --Metsavend 9. september 2006, kell 08:40 (UTC)

    Selliseid nimekujusid ei ole artiklites tavaliselt ära toodud. See ajalooline ala on küllalt suur. Ja varem olnud teiste rahvaste ajalooline territoorium. Pigem on see nimekuju vikisõnaraamatusse kuuluv. - Urmas 9. september 2006, kell 08:46 (UTC)

      See nimekuju peaks kindlasti artiklis olema, ma pole kindel kas tabelis. Huvitav, et sa ise Krasnodari adõgeekeelse nime tabelisse panid, aga nojah quod licet Iovi ... --Metsavend 9. september 2006, kell 09:11 (UTC)

        Kaartidelt saaksid vastuse ilma pärimatagi. Kus on adõgeede asuala, kus asub Novorossiisk ja kus asub Krasnodar. - Urmas 9. september 2006, kell 10:07 (UTC)

          Oleneb kaardist ja sellest, mida sa mõtled asuala all. Pärast genotsiidi ei ole nende asuala tõesti eriti suur. --Metsavend 9. september 2006, kell 10:26 (UTC)

            Mitut moodi saab aru saada sõnast "asuala"? Seda ei saa segi ajada "ajaloolise asualaga". Novorossiisk, erinevalt Krasnodarist, asub Adõgee Vabariigi piiridest ikka kaugel ja selgelt kaugel. Genotsiidist rääkides: millal see toimus? 5, 10, 15 aastat tagasi või märksa varem? Mäletamist mööda oli nt 70 aasta eest Eestis kohalikuks keeleks ka saksa keel. Kui lugeda Novorossiiskis kohalikuks keeleks adõgee keel, tuleks Eesti asulatele panna ka need nimekujud, mida kasutas siinne kohalik rahvas baltisakslased. - Urmas 9. september 2006, kell 10:45 (UTC)

Novorossiisk oli ka sovjettide lahingulaev (endine Itaalia Giulio Cesare)

...Sudžuk-Kale, mis pärast Venemaa valdusse minekut nimetati Tsemesskaja buhtaks. - Kas Tsemezi laheks nimetati kindlust või lahte? Mis allikaid selle kohta on? - Urmas 10. september 2006, kell 07:51 (UTC)

Tabelis ei ole ju kuskil öeldud, et tegu on omakeelsete nimedega. Mis vahet seal siis on, kas adõgeekeelne nimi on tabelis või ei ole? Andres 10. september 2006, kell 09:02 (UTC)

  Seda sai arutatud vist Daugavpilsiga seotult, kuid millise artikli arutelus, ei mäleta. Et saavad nimed ametlikes keeltes ja (ajaloolised nimed) kohalikes keeltes (setukeelsed Setumaal, oksitaanikeelsed Lõuna-Prantsusmaal; Таллин ja Рига kui uusimmigrantide tõlkenimed aga mitte). Saksakeelsetest nimedest Eestis (ja seega ka Lätis) aga otsustati mingi arutelu käigus loobuda.
  Nagu ma asjast aru sain, oli Novorossiiski puhul argumendiks mh Krasnodari artikkel, kuhu märkisin adõgee nime arvestades linna asendit ja mõningaid keelekaarte. Kuid väita Novorossiiskil peab samuti olema adõgeekeelne nimi, kuna mõlemad linnad kuuluvad samasse kraisse .... - Urmas 10. september 2006, kell 09:29 (UTC)
    Seda pole ma väitnud. Ütlesin, et Novorossiiski territooriumil elasid enne, kui venelased nad välja peksid, tšerkessid, kellede järglased on adõgeed, seega on tegemist ajaloolise nimega. Vaadake nt seda kaarti 1860. aasta seisust. --Metsavend 10. september 2006, kell 09:43 (UTC)

      Seega tuleks panna kõigile Eesti asulatele tabelisse ajaloolised saksakeelsed nimed? - Urmas 10. september 2006, kell 09:54 (UTC)

        Ei. Sakslased ei olnud siin põliselanikud. --Metsavend 10. september 2006, kell 09:56 (UTC)

          700 aastat pole siis mingi näitaja? Kaua tšerkessid on nendel mereäärsetel aladel elanud? Kas nad olid linnas kohal enne kreeklasi? Preisimaast, Sileesiast ja Pommerist ei tahaks aga hoopiski rääkida. Ajaloos jagama hakata, kes on teisest õigem, on suht' libe tee ja lõppkokkuvõttes toob kaasa palju vaidlusi ja paljudel juhtudel tupikusse jõudmise.

          Siiani on saanud kohanimed ametlikes keeltes (mis on ju üheselt teada) ja ajaloolistes kohalikes keeltes. See viimane tähendab, et keelt on seal ajalooliselt (põliselanike poolt, nagu hästi märkisid) räägitud ja räägitakse ka praegu. - Urmas 10. september 2006, kell 10:04 (UTC)

Minu point on hoopis selles, et tabelis endas, nii nagu see lugejale paistab, pole öeldud, et tegu on omakeelsete nimedega, ega üldse, mis alusel on nimed tabelisse valitud. Seetõttu ei ole vahet, kas nimi on tabelis või ei ole. Andres 10. september 2006, kell 09:46 (UTC)

Välja otsitud andmebaasist "http://et.wikipedia.org../../../n/o/v/Arutelu%7ENovorossiisk_f27f.html"

##### Views

- Artikkel
- Arutelu
- Viimane redaktsioon

##### Otsi